Lyfjafóður leyft fyrir eldisfisk vestra vegna lúsar tilbúin ath að birta þegar þessi frétt fer í loftið.
Fiskilús hefur verið til vandræða í eldisfiski í haust. Matvælastofnun hefur heimilað notkun lyfjafóðurs vegna þessa.
Gísli Jónsson sérgreinadýralæknir fisksjúkdóma segir vel hafa gengið að ráða við laxalúsina núna en öðru máli gegni um fiskilús sem gjarnan gerir vart við sig á haustin.
Akkúrat núna höfum við þurft að grípa til lyfjameðhöndlunar með fóðri í fjörðum á Vestfjörðum
Það er þá fyrst og fremst fiskilúsin sem við höfum þurft að meðhöndla gegn
Gísli segir fiskilúsina mikinn tækifærissinna. Hún sé á öllum fiski og láti á sér kræla meðan sjórinn sé hlýr fram á haustið. Þegar kólni og komi fram í desember hverfi hún úr laxakvíum og haldi sig á botnlægari fiski. Er ekki vandmeðfarið að gefa eldisfiski fóðurlyf?
jú í rauninni en kannski ekkert meira vandamál en í öðrum búpeningi. Það þarf að ormahreinsa bæði nautgripi og sauðfé og gæludýr og bara nefndu það, úða garðana gegn sníkjudýrum. Þetta er ekkert öðruvísi.
Lyfjafóðrið virkar ekki aðeins einu sinni heldur hefur það einnig forvarnargildi. Það hefur verið gefið á Vestfjörðum en ekki hefur verið þörf á því eystra. Lúsin virðist ekki ná sér á strik þar. Sjávarhitinn er meiri á Vestfjörðum en fyrir austan.
Í fyrstu var talið að hér væri of kalt fyrir laxalús en sú hefur ekki reynst raunin. Þess vegna hafa menn sett hrognkelsi í kerin til að éta lúsina. Sú aðferð hefur verið notuð frá 2014 og þykir hafa gefist vel.